Ek bid vir jou! Regtig? | MaanKind
Om te bid vir iemand, sonder dat hy vra, is eintlik vreeslik arrogant. Dink bietjie, daar is bv 'n vrou in 'n vreeslike abusive huwelik, maar sy het al die jare stilgebly, ter wille van haar kinders en haar man se posisie in die gemeenskap en die kerk. Nou is daar 'n kans dat sy 'n nuwe lewe kan begin, maar mense bid vir haar, dat haar huwelik gered kan word. Of die man met terminale kanker. Hy wil nie chemo deurgaan nie, hy is moeg gesukkel met werk en geld en wens dat alles net oor en verby kan wees. Sy gesin wens hom nie lyding toe nie, maar welmenende mense bid vir sy herstel. Dalk is die dood op verskillende maniere vir daardie gesin 'n uitkoms?
Op die oomblik word daar 'n sirkus gemaak van Angus Buchan so onsinnige uitsprake oor die Kapenaars se sondigheid, waar hy eintlik die aap van sy eie toertjie is, so ek slaan eerder my eie drom se ritme, dink wat beteken bid vir my.
Bid is vir my verskriklik persoonlik, dis om stil te word en met alles in my te vra: For the Highest Good of all. Wie is ek om te aanvaar wat in die groter prentjie goed is vir iemand anders? Daarom vra ek nooit vir iets spesifiek nie. As ek glo in die krag van gebed, beteken dit ek wil 'n situasie manipuleer en beheer. Indien iemand anders ongevraag vir my wil bid, hoe op aarde weet hulle wat is die beste vir my, vir my persoonlike ontwikkeling? Miskien het ons juis 'n situasie nodig, om daaruit te groei. Om ongevraagd te bid vir 'n oënskynlik "beter" of "regte" uitkoms, ontneem ons dalk onsself of 'n ander, die geleentheid om te groei, of om iets te oorkom of te ervaar wat nodig is vir sy ontwikkeling as mens.
"Hulle het my abuse met hulle heiligheid." Hierdie woorde het my hard getref verlede jaar, komende van 'n vriend wat toe pas sy vrou verloor het. Ek besef hoe absoluut magteloos ons is om werklik begrip te hê vir mekaar in tye van trauma. Ons kan mooi woorde praat, hande vashou, kos vat, help aanry, maar ek kan my glad nie indink dat enige iets wat ek in so 'n tyd sê, van waarde vir daardie persoon kan wees wat pas 'n geliefde verloor het nie. Op Facebook sien ek dikwels (hopelik) goedbedoelde trooswoorde, maar van buite gekyk, ervaar ek dit ook dikwels dat mense van die geleentheid gebruik maak om hulle eie oortuigings op 'n getraumatiseerde mens af te dwing, dat dit meer om hulleself gaan as oor die een wat trauma ervaar.
Mens sien so dikwels: "Ek bid vir jou", wat ek bietjie as betreding van privaatheid ervaar. Wie sê die persoon wil noodwendig die uitkoms hê waarvoor die ander persoon bid? As mens nou redeneer dat jy nie ander se lewens wil manipuleer nie, maak dit dan eintlik geen sin om wel te bid vir ander, tensy daarvoor gevra word nie. (Dis te sê as jy wel glo dat jou gebed krag het.)
Wanneer iemand my vra, bid vir my, doen ek die beste wat ek kan, met groot liefde. My beste bid doen ek ook met my voete in die see, verkieslik waar ek alleen in die see is, vir kilometers ver. Soms teken ek 'n prentjie in die sand by, of dink bloot aan die persoon. Dan voel ek een met die Universe en vra: For the Highest Good of All.
And if it is for your comfort to pour your darkness into space, it is also for your delight to pour forth the dawning of your heart
25 thoughts on "Ek bid vir jou! Regtig?"
10 Feb, 2018 at 8:22 am
Die skryf het my baie laat dink, dankie vir die skryf hiervan. Ek het dit weer gelees en besef ek stem met wat jy deel, dis baie persoonlik vir my ook. My baie lank gevat- dalk steeds met die worstel tussen geloof en spirituality ( in my mind kom van die streng teachings in die kerk waarmee groot geword het- storie vir 'n ander dag). Ek bid, stil by myself, op die vreemste plekke, sommer net so praat. En meestal vra ek net " dit wat vir hulle die beste sal wees".
Ek het groot probleem met mense wat sulke statements het oor straf en nie reen, dink net as mens so goeie konneksie het, gebruik dit en leer mense van compassion en liefde en konneksie met ander. Of gaan Kaap toe met ' sambreel en glo soos 'n kind…
9 Feb, 2018 at 1:24 pm
Sjoe hierdie is so waar.
Eerlik, ek het al vir iemand gesê "Ek bid vir jou" en dit dan weer vergeet, het ook niks verder gedoen om te help nie. Ek sal dit nooit weer doen nie, as ek dit sê, sal ek seker maak ek weet waarvoor om te bid en dat dit gepaardgaan met 'n daad
Dankie dat ek vandag iets kon leer
9 Feb, 2018 at 1:00 pm
Menz het 'n post op draft wat sê: hou op bid en DOEN iets! Dis so maklik om te sê ek bid vir jou, dan is die verantwoordelikheid mos nou Iemand anders s'n. Doen eerder iets soos kos aandra of shopping doen of met die honde gaan loop of wasgoed was. Volgens menz beteken dit meer.
9 Feb, 2018 at 1:12 pm
Ek het nou pas vir iemand gesê :
Tydens rampsituasies in ons dorp, sê ek gewoonlik dankie, maar behalwe gebede het ons ook die volgende nodig…. Nog nooit het iemand wat so wil bid, praktiese hulp gegee nie.
9 Feb, 2018 at 12:18 pm
Ek dink "ek bid vir jou" is die grootste deel van die tyd 'n manier om te sê "ek dink aan jou, ek dra jou belange op die hart, ek glo dat my gebed iets vir jou sal beteken". Mense kan maar vir my bid – dit kan beslis nie kwaad doen nie en ek antwoord gewoonlik ook net met 'n Dankie! Wat oom Angus se fire & brimstone preke en gebede aanbetref, raak ek ook vies, want dis die soort mense wat dink hulle het 'n direkte telefoonlyn na 'n hoër gesag en hulle kan dit misbruik om ander te intimideer. Ek raak ook geïrriteerd met die duisende sosiale media gebede wat aangebied word gedurende 'n rampsituasie; nie oor die gebed self nie, maar omdat ek wonder of daar ook praktiese hulp aangebied word of moet die gebede alleen goed genoeg wees? Moenie net bid nie – steek ook jou hand uit.
9 Feb, 2018 at 1:07 pm
Tydens rampsituasies in ons dorp, as mense sê, ek bid vir hulle, sê ek gewoonlik dankie, maar behalwe gebede het ons ook die volgende nodig…. Nog nooit het iemand wat so wil bid, praktiese hulp gegee nie.
9 Feb, 2018 at 1:30 pm
Jy sien? Dis nou presies wat ek bedoel. Gebede en barmhartigheid moet saamloop.
9 Feb, 2018 at 1:51 pm
Helaas is ek erg ontnugter deur die bidders…
9 Feb, 2018 at 8:41 am
As iemand vir my sê "Ek bid vir jou" dan vra ek altyd "Nou wat's fout met my?". Die rede, hoe weet jy dat ek en jy vir dieselfde ou bid? Dat ek glo soos jy glo en regtig, wat skud so kwaai in my lewe dat jy tot 'n higher power gaan on my behalf? Nope. Jy is welkom om te bid vir wie en wat jy wil, dis jou saak. MAAR as jy my daarvan kom vertel dan gebruik jy geloof om aandag te soek.
9 Feb, 2018 at 9:00 am
Goeie antwoord! Ek gaan dit ook probeer…
9 Feb, 2018 at 8:37 am
Baie wyse woorde!
Pingback: Ek bid vir jou! Regtig? — MaanKind – Leja Fantasties se Fantastiese Blog
9 Feb, 2018 at 6:48 am
Ek glo dis belanrik om te bid deur te bid dra ons mekaar op aan God. En soos Toorts gesê het, het ons 'n almagtige en wyse God wat weet was die beste is vir ons almal en wat krag na kruis gee. Hy sal hom nie laat beïnvloed deur n moontlike kortsigtige gebed nie . Daarom vra ons: laat U wil geskied.
9 Feb, 2018 at 7:13 am
Presies. As God hom nie laat beïnvloed deur gebed nie, waarom dan bid? Dis júís my punt… En onthou, jou God is nie almal se God nie.
Vir my is om te bid vir ander ook 'n opdrag uit God se vaderhart, maar mens moet betrokke in mense se lewens wees om te weet waarvoor om te bid. Dis nie 'n lukraak affêre nie.
9 Feb, 2018 at 7:15 am
Ek kan om de dood nie dink dat eenige een van ons genoeg insig in ander se lewens het om te aanvaar wat goed in vir hulle nie.
9 Feb, 2018 at 7:41 am
Nee jy verstaan verkeerd, as ek weet my vriendin het pyn, dan kan ek mos opreg vir haar bid, of hoe? Dis mos meelewing en empatie, Jesus het so gebid.
9 Feb, 2018 at 7:51 am
Miskien is haar doel hier op aarde om pyn te hê, om dit te ervaar? Is dit dan enige ander se plek om te wil interfere in 'n lewenspad?
9 Feb, 2018 at 10:39 am
Nee wat, ek gaan volstaan om te sê ek respekteer jou opinie en sal dan dieselfde van jou verwag. Ons sal heeldag heen en weer praat want heel moontlik kyk ons nie dieselfde na ons bestaan op die ondermaanse nie. Empatie is beslis nie inmeng nie, maar dis my opinie. Groetnis
9 Feb, 2018 at 10:42 am
Dankie sat jy jou siening deel!
8 Feb, 2018 at 10:34 pm
Genadiglik weet die God na wie ek bid, die beste en kan ek Hom nie manipuleer nie. Deur te bid vir 'n persoon, wys ek vir God my hart en my omgee en hoop ek dat die persoon dit ook sal ervaar. Op die ou end is dit God, en Hy alleen wat sal bepaal wat die uitkoms is. Ek bid, omdat dit 'n opdrag van God is dat ons sal vid, vir onsself, vir mekaar en vir ons omstandighede.
As iemand anders anders daaroor voel, resoekteer ek dit.
9 Feb, 2018 at 7:17 am
Dankie dat jy sinvol hieroor gesels.
8 Feb, 2018 at 10:16 pm
Verlede week het dit by my opgekom dat ek dalk moet bid dan iemand moet doodgaan, want dan het Ma 'n plek om in te gaan bly. Toe kry ek so skaam dat ek so iets kan dink. Want dalk bid iemand anders dieselfde, en MY ma is die een wat plek maak vir 'n ander.
Soms hoef 'n mens nie te bid nie. Dis klaar in jou hart. En wat in jou hart is, is nie verborge vir God nie.
8 Feb, 2018 at 10:21 pm
Ek stem. Wat in jou hart is, beteken vir my meer as wat woorde wat jy bid (veral openbare goed op Facebook) doen.
Onse Vader-gebed is relevant in meeste omstandighede. Ek stem saam gebed word maklik en te veel misbruik.